Huw 'Jinx' Jenkins

**Cwnselydd a cyn barnter i Ffion Llywelyn, Izzy Evans a Kelly Evans.**

### **Cyraedd Cwmderi**

Yn wreiddiol o Fethesda daeth Huw 'Jinx' Jenkins i Gwmderi am y tro cyntaf yn 2005. Roedd ei fywyd yn eithaf digyfeiriad ar y pryd, ar ôl iddo dreulio amser yn y carchar ac yntau'n gaeth i gyffuriau. Bu'n ffodus i gwrdd â Samariad trugarog pan gynigiodd Sabrina Harries lifft iddo, a lle i aros dros dro uwchben y caffi we waethaf protestiadau Dai Ashurst.

Er mai enaid rhydd o anian artistig oedd e, arhosodd Jinx yn y pentref a chael gwaith yng GNhaffi'r Cwm.

### **Perthynas a Kelly**

Fe syrthiodd mewn cariad â Kelly Evans, a bu'r ddau'n byw gyda'i gilydd yn hen dafarn y Deri. Doedd pethau ddim yn fêl i gyd rhwng Jinx a'r ferch danbaid o Ferthyr, chwaith. Daeth bwlimia Kelly yn gysgod dros y berthynas, a thorrodd Jinx ei galon pan adawodd hi'r Cwm.

### **Cyfeillgarwch a Gwyneth**

Yna, yn 2008, bu bron i Jinx golli ei ffordd unwaith yn rhagor pan ddechreuodd ddefnyddio heroin eto. Diolch i Gwyneth Jones, llwyddodd i oresgyn ei gaethiwed iddo, ac mae'r dday dal i fod yn ffrindiau agos.

Bu Jinx a Izzy Evans yn canlyn am sbel, er i'w hathro a'i chyn-gariad Macs White roi straen ar y berthynas.

Bu Jinx yn byw gyda Gwyneth ac Yvonne Evans am sbel, ac ystyriodd eu cynnig i fod yn dad i'w plentyn. Bu'n gefn mawr i Gwyneth pan ddatguddiwyd twyll Yvonne, a rhoddodd ei deimladau tadol o'r neilltu am y tro.

### **Perthynas a Ffion**

Yn fuan ar ôl iddo ddeffro yng ngwely Ffion Llywelyn yn dilyn noson fawr o yfed, darganfu Jinx ei bod hi'n disgwyl babi, a derbyniodd y ffaith mai ef oedd y tad yn syth. Roedd Ffion yn gwybod o'r decharu mai celwydd oedd hyn, ond, er gwaetha'r twyll, syrthiodd y ddau mewn cariad.

### **Cysylltiad teuluol**

Yn dilyn genedigaeth Arwen Hedd, aeth y tri ar daith i Fethesda dros gyfnod y Nadolig 2012. Tra oedd Ffion yn ceisio cymodi â Nesta a Val Roberts, datgelodd Ifor, taid Jinx wrtho fod Ffion yn gyfnither iddo.

Roedd cyfrinach fawr gan y ddau i'w chadw bellach, ond datgelwyd y cyfan ychydig cyn iddyn nhw briodi yn 2013. Yn ystod y seremoni, cyhoeddodd Iolo White o flaen pawb mai Macs oedd tad ARwen. Ac yntau wedi'i frifo i'r byw, taflodd Jinx y gwir am eu perthynas deuluol yn wyneb Ffion.

Bu bron i'w perthynas chwalu, ond sylweddolodd y ddau na allen nhw fyw ar wahân. Profwyd cadernid eu perthynas adeg salwch Arwen, pan afodd glefyd ar yr afu. Gwrthododd Macs gynnig ran o'i afu i'w ferch oherwydd ei fod wedi ei heintio â hepatitis B. Yn bur annisgwyl, daeth Hywel Llywelyn i'r adwy - cyn wr Ffion a bos Jinx yn Cwm FM.

### **Twyll**

Daeth diwedd i'r berthynas rhwng Ffion a Jinx yn y diwedd pan gychwynodd Ffion affer gyda Gethin Thomas.

Yn ystod yr un cyfnod dychwelodd Kelly Evans, cyn gariad Jinx i'r cwm yn dilyn marwolaeth Meic Pierce. Ail-gydiodd y ddau yn eu perthynas ond doedd Jpethau ddim yn iawn rhwng y ddau a penderfynodd Jinx adael y cwm yn 2015.

### **Dychwelyd i Gwmderi**

Yn ystod y cyfnod i ffwrdd o'r cwm roedd Jinx wedi hyfforddi fel cwnselydd. Treuliodd gyfnod hefyd gyda'i daid yn Bethesda, yn edrych ar ei ôl yn ystod salwch. Bu farw Ifor a daeth Jinx i Gwmderi gyda etifeddiaeth Ffion, car ei daid.

Cymerodd waith yn yr ardal, yn rhedeg sesiwynau cwmsela yn Yr Antur yn osgystal a gweithio i Sion White yn Y Winllan, ac i Eileen Probert yn Penrhewl. Cafodd letu gan Ffion ond er ei bod yn ymddangos ei bod hithau yn awyddus ail-afael yn eu perthynas roedd Jinx yn llawer mwy gofalus wedi darganfod mwy am hanes Ffion a darganfod y gwir reswm pan nad oedd Ffion yn dreifio bellach.